**INFORMAŢII EXCEPTATE DE LA ACCESUL LIBER AL CETĂŢENILOR**

Potrivit art. 12 din Legea nr. 544/2001, Legii nr. 544/2001 privind liberul acces la informațiile de interes public, cu modificările și completările ulterioare se exceptează de la accesul liber al cetăţenilor, prevăzut la art. 1 şi, respectiv, la art. 111, următoarele informaţii:

 a) informaţiile din domeniul apărării naţionale, siguranţei şi ordinii publice, dacă fac parte din categoriile informaţiilor clasificate, potrivit legii;

 b) informaţiile privind deliberările autorităţilor, precum şi cele care privesc interesele economice şi politice ale României, dacă fac parte din categoria informaţiilor clasificate, potrivit legii;

 c) informaţiile privind activităţile comerciale sau financiare, dacă publicitatea acestora aduce atingere dreptului de proprietate intelectuală ori industrială, precum şi principiului concurenţei loiale, potrivit legii;

 d) informaţiile cu privire la datele personale, potrivit legii;

 e) informaţiile privind procedura în timpul anchetei penale sau disciplinare, dacă se periclitează rezultatul anchetei, se dezvăluie surse confidenţiale ori se pun în pericol viaţa, integritatea corporală, sănătatea unei persoane în urma anchetei efectuate sau în curs de desfăşurare;

 f) informaţiile privind procedurile judiciare, dacă publicitatea acestora aduce atingere asigurării unui proces echitabil ori interesului legitim al oricăreia dintre părţile implicate în proces;

 g) informaţiile a căror publicare prejudiciază măsurile de protecţie a tinerilor.

De asemenea, sunt exceptate de la accesul liber al cetăţenilor şi următoarele categorii de informaţii:

- informaţiile aflate în dosarele care au fost sau sunt judecate în şedinţă secretă, precum şi cele privind autorizarea efectuării percheziţiilor sau confirmarea şi autorizarea interceptărilor şi înregistrărilor convorbirilor telefonice;

- informaţiile privind documentele şi evidenţele speciale ale instanţei, care presupun confidenţialitate.